钦定古今图书集成/明伦汇编/官常典/第629卷 > 萧灼如
## 钦定古今图书集成/明伦汇编/官常典/第629卷 > 萧灼如

按《扬州府志》：“灼如字茹一，江都人。由选贡授广东潮
州通判。职司良民多逋赋，灼如尽为请免。岁饥捐赈，
存活甚众，有能声。巡按周应期所至，以灼如从，凡有
疑难，询之立决。潮关有税，命其代理，灼如设匦中庭，
令自投其中，不问羡馀。当事益重其贤，将疏特荐，灼
如曰：‘吾治潮以劳得疢幸，不陨厥职足矣，敢更他望
乎’？”遂告养乞休，潜心理学，参究龙溪、姚江分合，得“明
善诚身”之旨。卒祀乡贤。